Ալմա Էրնանդես

**Ալմա Էրնանդես** (, ), ամերիկացի քաղաքական գործիչ, Արիզոնայի Ներկայացուցիչների պալատի 20-րդ օրենսդիր շրջանի դեմոկրատական կուսակցության անդամ։ Նա ընտրվել է 2018 թվականին՝ փոխարինելու Մակարիո Սալդատեին, որի պաշտոնավարման ժամկետը լրացել էր։ Արիզոնայի Ներկայացուցիչների պալատում ընտրված ամենաերիտասարդ կինն է։

## Վաղ կյանք և կրթություն
Էրնանդեսը ծնվել է Արիզոնա նահանգի Թուսոն քաղաքում։ Սովորել է Արիզոնայի համալսարանում, այնուհետև աշխատել է որպես «Bridge the Gap» ծրագրի համակարգող։ Ծրագիրն աջակցում է ՄԻԱՎ/ՁԻԱՀ ունեցող կանանց։

14 տարեկան հասակում՝ Sunnyside ավագ դպրոցում սովորելու տարիներին, Էրնանդեսը հարձակման է ենթարկվել երկու 19-ամյա աշակերտների, իսկ այնուհետև դպրոցի անվտանգության աշխատակցի կողմից։ Արդյունքում նա ողնաշարի վնասվածք է ստացել։

## Քաղաքական կարիերա
2018 թվականի օգոստոսի 29-ին Էրնանդեսը Դեմոկրատական ​​կուսակցության 3-րդ օրենսդրական շրջանի նախնական ընտրություններում զբաղեցրել է երկրորդ տեղը, ինչը նրան թույլ է տվել առաջ անցնել Արիզոնայի Ներկայացուցիչների պալատի ընտրություններում։ Նա ընտրվել է 2018 թվականի նոյեմբերի 6-ին։

Ընտրված պաշտոնում նրա առաջին ձեռքբերումը  2019 թվականի հուլիսին դպրոցների անվտանգության աշխատակիցների համար ճգնաժամային կառավարման և դեէսկալացիայի պարտադիր ուսուցում սկսելու համաձայնագրի հաստատումն էր։ 2021 թվականի հուլիսի 6-ին Էրնանդեսի նախաձեռնությամբ ընդունվել է մի օրինագիծ, որը Արիզոնայի հանրակրթական դպրոցներում պարտադիր է դարձրել Հոլոքոստի մասին ուսուցումը։ Այս օրինագծով Արիզոնան դարձել է Միացյալ Նահանգների՝ Հոլոքոստի մասին կրթությունը պարտադիր դարձրած 16-րդ նահանգը։

2023 թվականի ապրիլին Էրնանդեսը Ներկայացուցիչների պալատում դեմ է քվեարկել նահանգապետ Քեթի Հոբսի HB2509 օրինագծի չեղարկմանը։ Այս որոշմամբ  օրինականացվելու էր «տնական սնունդի» վաճառքը («Թամալե օրինագիծ»)։ Այդ օրինագծի չեղարկման համար պակասում էր 5 ձայն, և 12 դեմոկրատներ ի վերջո իրենց ձայնը փոխեցին  հօգուտ օրինագծի չեղարկման։ Էրնանդեսը Arizona Mirror-ին տված հարցազրույցում ասել է, որ ներկայացնում է արիզոնցիների շահերը և ոչ թե Հոբսի։

### Քաղաքական դիրքորոշումներ
#### Հրեա համայնք
Էրնանդեսը աշխատել է որպես Թուսոնի հրեական համայնքի հարաբերությունների խորհրդի համակարգող և ներգրավվել է Հասարակական կապերի ամերիկա-իսրայելական կոմիտեի աշխատանքներում։

2021 թվականի մայիսի 18-ին Չավերիմ միաբանության (որին անդամակցում է Էրնանդեսը) դռներից մեկը քարով ջարդուփշուր է արվել, իսկ 2021 թվականի հունիսի 7-ին Թուսոնում  վանդալիզմի է ենթարկվել Չաբադ սինագոգը։ Էրնանդեսը Twitter-ում դատապարտել է երկու միջադեպերն էլ։

2021 թվականի հուլիսի 11-ին Էրնանդեսը ելույթ է ունեցել իսրայելամետ հրեական կազմակերպությունների կողմից Միացյալ Նահանգների Կապիտոլիումի դիմաց կազմակերպված ցույցի ժամանակ՝ դատապարտելով հակասեմականությունը և հայտարարելով, որ սատարում է Իսրայելին։ Բացի այդ, 2021 թվականին Էրնանդեսը ներկայացրել և ընդունել է օրինագիծ՝ Արիզոնայում Հոլոքոստի մասին կրթությունը պարտադիր դարձնելու մասին։

2023 թվականին՝ իսրայելցի խաղաղ բնակիչների վրա ՀԱՄԱՍ-ի հարձակումներից հետո, Էրնանդեսը իր հայրենի թաղամասում հայտնվել է հակաիսրայելական ակտիվիստների թիրախում։

Նա հանդես է եկել պաղեստինամետ կազմակերպությունների, այդ թվում՝ Mass Liberation-ի դեմ։

#### Ներգաղթ
Էրնանդեսը աշխատակցել է Ամերիկայի երիտասարդ դեմոկրատների իսպանախոսների ասոցիացիային () և մասնակցել է Թրամփի վարչակազմի ընտանիքների բաժանման քաղաքականության դեմ կազմակերպված հանրահավաքին։ Նա օժանդակել է Մեքսիկայի սահմանամերձ Նոգալես քաղաքի աղքատ ընտանիքներին առաջին անհրաժեշտության ապրանքների համակարգված առաքումներին։ Այս ամենը կազմակերպել է Tucson Hews for Justice խմբի օգնությամբ, որի համահիմնադիրներից մեկն է։

## Անձնական կյանք
Էրնանդեսը մեծացել է ոչ կրոնական տանը և ընդունել է հուդայականություն 2015 թվականին։ Նա սկսել է հետաքրքրվել հուդայականությամբ իր պատանեկության տարիներին այն բանից հետո, երբ պարզել է, որ իր մորական պապը հրեա է։ Նրա քույր Կոնսուելո Էրնանդեսը նույնպես Ներկայացուցիչների պալատի անդամ է, իսկ եղբայրը՝ Դանիել Էրնանդես կրտսերը, նախկին նահանգային ներկայացուցիչ և ԱՄՆ Կոնգրեսի թեկնածու է։

Արիզոնայի Ներկայացուցիչների պալատում ընտրվելուց հետո նա յոթ այլ կանանց հետ նկարահանվել է plus-size հագուստի   ELOQUII  ապրանքանիշի գովազդային արշավում։

## Ծանոթագրություններ


## Արտաքին հղումներ
* [Կենսագրություն](https://ballotpedia.org/Alma_Hernandez_(Arizona))

 
Կատեգորիա:21-րդ դարի ամերիկացի քաղաքական գործիչներ